ELÄMÄÄ SULATUSASTIASSA 1/2
On hienoa saada elää maailmassa, joka on niin monipuolinen.
Mitä Jumala ajattelee maailmasta?
Haluatko ottaa kaikki mukaan vai sulkea heidät pois elämästäsi?
Hei! Olen Brian Houston ja puhun elämästä sulatusastiassa.
Sulatusastia voi merkitä eri asioita eri ihmisille.
Joona valitsi helpon tien ja meni Tarsikseen, -
jonka nimi tarkoittaa sulatusastiaa.
Uskon, että puheeni avaa sinulle uusia näkökulmia.
Isä, kiitos läsnäolostasi. Kiitos siitä, mitä teet seurakunnassamme.
Kiitos siitä, että muutat elämiä ja teet hyvää. Sinulle kunnia, aamen.
Ottakaa esiin Joonan kirjan luku 1.
Saarnani nimi on "Elämää sulatusastiassa".
"Haaksirikkoinen myrskyisellä merellä"
Tämä Lifeline-laulun säe voisi kertoa Joonasta.
"Olin haaksirikkoinen myrskyävällä merellä, kunnes pelastit minut."
"Karannut sydän kaukaisessa maassa, vaelsin kauas ja löysin Sinut sieltä."
Joona koki nuo molemmat asiat.
Hän oli karkulainen vieraassa maassa, Tarsiksessa, ja löysi Jumalan sieltä.
Hän oli myös eksyksissä myrskyävällä merellä.
Se puhuu ihmiskunnasta ja siitä, että Jumala haluaa tavoittaa ihmisiä -
kaikkialla, niin lähellä kuin kaukana. Se on Jumalan sydämellä.
Meillä on yhteinen tehtävä Jumalan kanssa.
Se on tämän vuoden teemamme.
Minulla on yhä ranneketju, joka oli aluksi säihkyvää hopeaa.
Nyt se on kulunut ja muuttunut pronssiseksi ja kupariseksi.
Sen toisella puolelle lukee: "Missio Dei", toisella "Jumalan tehtävä".
Olemme kaikki mukana tehtävässä, jota kuvataan jakeessa Mark. 16:15: -
"Menkää kaikkeen maailmaan ja saar- natkaa evankeliumia kaikille luoduille."
"Kaikkeen maailmaan" tuo monille mieleen saavuttamattomat kansat, -
kuten afrikkalaiset heimot, pienen kylän Aasiassa -
tai saavuttamattoman kansan Andeilla, koko maapallon.
Saavuttamattomat ihmisryhmät voivat kuitenkin elää kotikaupunkimme -
yhteisöissä tai alakulttuureissa, siellä, missä sinä asut.
Ihmiset voivat olla saavuttamattomia maantieteellisesti tai demografisesti.
Kaupungissamme voi elää monia ihmisiä ja väestöryhmiä, -
joiden elämäntyyli ja asuinalue voivat olla todella kaukana -
meidän maailmastamme.
Rakastaako Jumala heitä? Välittääkö Hän heistä?
Toimimmeko Jumalan edustajina näille ihmisille, -
jotka ajattelevat eri tavoin kuin me?
Mietitään tätä, kun puhumme Joonasta ja kolmesta kaupungista.
Ensimmäinen kaupunki on Joppe. Se edustaa uskovia tai seurakuntaa, -
koska Uudessa testamentissa sieltä alkoi evankeliumin leviäminen -
pakanakansoille, jotka olivat tuolloin täysin saavuttamaton ihmisryhmä.
Kukaan ei osannut tuolloin ajatella, että hekin voisivat pelastua.
Pietarin saatua Joppessa kutsun mennä Korneliuksen kotiin -
pelastuksen ovi avautui niin Korneliukselle ja hänen perheelleen -
kuin miljoonille muille, jotka saivat myöhemmin yhteyden Kristukseen.
Vanhassa testamentissa Joona sai tuossa satamakaupungissa, -
jonka nimi tarkoittaa kaunista, kutsun mennä Niniveen.
Minulle Joppe on kaupunki, jossa unelmat toteutuvat.
Sekä Pietari että Kornelius näkivät näyn, ja nuo näyt toteutuivat.
Joppe edustaa sitä, kun ihminen löytää Kristuksen.
Se on kaupunki, jossa lukitut ovet avautuvat.
Kun toisenlaiset ihmiset koputtivat ovelle, -
Pietari ei vain kutsunut heitä sisään, vaan piti heitä vierainaan.
Se oli vastoin tuon ajan tapoja ja aiheutti kiistaa, mutta avasi oven.
Kiitän Jumalaa ajatellessani Korneliusta, joka oli erilainen, pakana.
Mahdollisuus kolkutti hänen ovellaan Kesareassa, ja hän avasi oven, -
josta Pietari astui sisään evankeliumin sanoman kanssa.
Haluan olla sellaisen seurakunnan pastori, jossa unelmat toteutuvat.
Ei vain minun unelmani, vaan teidänkin unelmanne -
ja kaikenlaisten ihmisten unelmat.
Toivon, ettei meillä ole saavuttamattomia ihmisiä, -
joille evankeliumi ei kuuluisi. Evankeliumi ei ole sellainen.
Raamattu ei opeta niin, joten en halua olla sellainen.
Haluan, että seurakuntamme voisi avata uusia ovia ja tavoittaa -
uusia ihmisiä armolla ja rakkaudella.
Haluamme olla seurakunta, jossa Jumalan ääni kuuluu.
Joppe oli kaunis paikka, joka edusti uusille ihmisille -
mahdollisuutta tulla tavoitetuiksi.
Sitten oli Ninive, joka oli profeetta Nahumin mukaan -
kaupunki täynnä noituutta ja haureutta.
Se oli tuohon aikaan todella suuri kaupunki.
Sitä ympäröi massiivinen muuri, jossa oli 1 500 tornia -
ja jonka päällä mahtui kulkemaan kolmet vaunut rinnakkain.
Tuo suuri kaupunki oli kaukana Jumalasta, ja Joonan mielestä -
se ansaitsi tuomion, ei pelastusta.
Kolmas kaupunki oli Tarsis, josta haluan kovasti puhua.
Tarsiksen nimi tulee sanasta, joka merkitsee sulatusastiaa.
Siellä sulatettiin kultaa ja hopeaa epäpuhtauksien poistamiseksi, -
ja niitä vietiin Tarsiksesta senaikaisen maailman ääriin asti.
Voimme ajatella Tarsista maailmana, koska se näyttäisi olleen -
täynnä seikkailua, vaurautta ja onneaan etsiviä ihmisiä.
Kauppalaivoja tuli ja meni, ja ihmisiä tuli etsimään seikkailua ja onnea.
Se oli erityinen paikka, koska sieltä vietiin kultaa ja hopeaa kauas.
Tarsis sijaitsi Välimeren läntisimmässä päässä, -
aivan tuolloin tunnetun maailman laidalla.
Yksi kolmesta kaupungista, Joppe, edustaa siis seurakuntaa.
Se on paikka, jossa ovet avautuvat.
Toinen kaupunki edustaa maailmaa, mukavuutta ja ehkä myös vaurautta.
Kolmas, Ninive, merkitsee kutsua. Se on täynnä eksyneitä ja rikkinäisiä.
Joona ei halunnut tavoittaa heitä, vaan meni vastakkaiseen suuntaan.
Hänet oli kutsuttu menemään itään, mutta hän päättikin mennä länteen.
Muistakaa tämä, kun mietimme, miten tämä liittyy sinuun ja minuun.
Sulatusastia voi tarkoittaa kahta asiaa. Ensinnäkin se on astia, -
jossa sulatetaan kultaa, hopeaa tai muuta vastaavaa ainetta.
Toiseksi se voi tarkoittaa maata, kaupunkia tai tilannetta, -
jossa eri kulttuureista lähtöisin olevat ihmiset sekoittuvat.
Seurakuntammekin voisi olla sulatusastia, -
jossa erirotuiset ja erilaiset ihmiset erilaisista kulttuureista kohtaavat.
Pidän tuosta ajatuksesta. Sulatusastia on paikka, jossa sydämet punnitaan.
Tarsis oli nimensä mukaisesti sulatusastia, -
jossa monenlaiset ihmiset, asenteet ja mahdollisuudet sekoittuivat.
Joonan sydän koeteltiin tuossa sulatusastiassa.
Lopputulos oli sellainen, jota en toivoisi näkeväni uskovien elämässä.
Hän toimi oikein, mutta täysin vääristä syistä.
Hän meni lopulta Niniveen kuin talutusnuorassa.
Hän meni sinne pakosta, ei siksi, -
että olisi halunnut nähdä Niniven muuttuvan.
Tullessaan ulos sulatusastiasta -
Joona uskoi Jumalasta oikein, mutta ajatteli ihmisistä väärin.
Monet ovat tällaisia. He uskovat Jumalasta oikeita asioita, -
kuten että Hän on rakastava, anteeksiantava ja hidas vihaan, -
ei tuhoa elämäämme vaan antaa meille tulevaisuuden ja toivon.
On helppo uskoa oikein Jumalasta, -
mutta ajatteletko oikein eli Jumalan tavoin ihmisistä, -
jotka ovat erilaisia kuin sinä ja tekevät syntiä eri asioissa kuin sinä?
Sen lisäksi, että uskomme oikein Jumalasta, -
meidän on ymmärrettävä, kuinka Jumala näkee ihmiset, -
joilla on erilainen ajattelutapa, elämäntapa tai kulttuuri.
Apt. 2:21 "jokainen, joka huutaa avuksi Herran nimeä, pelastuu."
Tämä on evankeliumin henki.
Onko meilläkin sellainen asenne, kun tulemme ulos sulatusastiasta?
Jumala ei ole puolueellinen. Hänellä ei ole suosikkeja.
Apt. 10:34 "Nyt minä totisesti käsitän, ettei Jumala katso henkilöön..."
Tutkitaan sydäntämme silloin, kun sitä eniten koetellaan.
Silloin näemme, ajattelemmeko ihmisistä samoin kuin Jumala.
Meidän on tärkeä tehdä näin, koska meillä on suuri, yhteinen tehtävä.
Emme voi suorittaa tätä tehtävää, ellemme näe ihmisiä Jumalan silmin.
Hän rakastaa jokaista, kaikkein halveksituintakin ihmistä.
Hän laskeutuu taivaastaan synkimmänkin kurjuuden keskelle, -
koska rakastaa ihmisiä kaikesta sydämestään.
Rukoilen, että meidänkin sydämemme tulisi sulatusastiasta tuollaisena.
Snl. 17:3 "Hopealle sulatin, kullalle uuni, mutta sydämet koettelee Herra."
Kulta ja hopea sulatetaan sulatusastiassa tai sulatusuunissa, -
mutta Herran näkökulmasta elämän sulatusastia on paikka, -
jossa motiivimme, tärkeinä pitämämme asiat, ajattelumme, -
asenteemme ja sydämemme todellinen tila koetellaan.
Jeesus sanoi: "Katso, minä seison ovella ja kolkutan;
jos joku kuulee minun ääneni ja avaa oven..."
Tuo joku voi olla aivan kuka tahansa. Jumala kolkuttaa, mutta mietin, -
onko seurakunnassamme joskus niin paljon melua, ettemme kuule sitä?
Joskus keskustelemme niin kiivaasti oikeasta teologiasta -
tai olemme kääntyneet sisäänpäin tuijottamaan omaa napaamme niin, -
ettemme ehkä kuule Jumalan koputusta.
Rukoilen, ettemme kulkisi ohi sen, mitä Jumala sanoo tai tekee.
Joppea kutsuttiin kauniiksi, vaikka siellä lemusi -
nahkurinverstailta ja kuolleilta eläinten ruhoilta, -
koska siellä näyt toteutuivat ovet avautuivat -
ja Jumalan ääntä kuultiin. Sieltä käsin saavutettiin uusia ihmisiä.
Haluammeko seurakuntana olla kuin Ninive, Tarsis vai Joppe?
Minusta meidät on kutsuttu olemaan Joppe.
Kaikki täällä ei ehkä ole kaunista, täällä on vain tavallisia ihmisiä, -
mutta hengellisessä mielessä täällä on kaunista, -
koska olemme sitoutuneet avaamaan ovia ja toteuttamaan Jumalan tahdon.
On siis hyvä pysähtyä miettimään, mitä sydämestämme nousee, -
jos joudumme sulatusastiaan.
Joona toimi oikein, mutta väärästä syystä.
Hän uskoi Jumalasta oikein, mutta ajatteli väärin ihmisistä.
Hän sai kokea Jumalan armon ihmeellisellä tavalla -
pelastuessaan kalan vatsasta, -
mutta kun Ninivekin sai kokea Jumalan armon, -
hän inhosi näkemäänsä. Hän oli kaksinaismoralistinen.
Herra, tutki sydämemme, -
jotta heijastaisimme Sinun sydäntäsi ympäröivässä maailmassa.
Kun olet sulatusastiassa, etsitkö mukavuutta vai kutsua?
Mukavuus vai kutsu? Kirjoita se ylös, jos teet muistiinpanoja.
Kuuntele, mitä Sanassa sanotaan mukavuudesta ja kutsusta.
Joona 1:1―3, Joonan kirjan johdanto.
"Joonalle, Amittain pojalle, tuli tämä Herran sana: 'Nouse, -
mene Niiniveen, siihen suureen kaupunkiin, ja saarnaa sitä vastaan; -
sillä heidän pahuutensa on noussut minun kasvojeni eteen'.
Mutta Joona nousi paetaksensa Tarsiiseen Herran kasvojen edestä -
ja meni alas Jaafoon ja löysi laivan, joka oli lähtevä Tarsiiseen. Ja hän -
suoritti laivamaksun ja astui siihen -
mennäkseen heidän kanssansa Tarsii- seen, pois Herran kasvojen edestä."
Ninive edusti kutsua, Tarsis taas seikkailua ja onnen etsimistä.
Raamatussa sanotaan tarkasti, että Joona maksoi laivamaksun -
päästäkseen pois Herran läsnäolosta. Toki Niniveenkin meneminen -
olisi maksanut jotain. Kun seuraamme Jumalan kutsua, -
päätämme, että kutsu on tärkeämpi kuin oma mukavuutemme.
Kutsu ei tarkoita kaikesta mukavuudesta kieltäytymistä.
Minä ainakin koen oloni oikein mukavaksi tässä kutsuni keskellä.
Usein kuitenkin arvostamme tiettyä elämäntapaa enemmän kuin kutsua.
Mietimme, että kutsun seuraaminen maksaa aikaa ja vaatii sitoutumista.
Olemme erittäin tietoisia sen hinnasta, mutta kun Joona sai kutsun -
mennä Niniveen, kutsun hinnasta ei puhuta mitään.
Sen sijaan hän maksoi päästäkseen pois Jumalan kasvojen edestä.
Joskus vetäydymme, koska emme halua maksaa kutsun hintaa, -
mutta surullista kyllä, juuri silloin maksamme kovemman hinnan.
Maksamme sen katumuksena ja hukattuina mahdollisuuksina.
Joskus se voi maksaa meille jopa lastemme pelastuksen, -
jos menemme niin pitkälle, ettemme pidä seurakuntaa tärkeänä.
Maksamme hinnan yrittäessämme paeta sitä.
Tämän seurakunnan perustaminen maksoi meille paljon, -
koska meillä oli suhteellisen iso seurakunta kaupungissa.
Ainakin meille se oli iso, vaikka olimmekin pieni, kurja joukko.
Minulla ei ollut esimerkiksi kirjoituspöytää.
Kun muutimme uuteen paikkaan, kysyin, saisinko pitää pöytäni, -
jotta voisin laittaa sen toimistoon, jota meillä ei ollut.
Se maksoi todella paljon, muistaakseni 1 600 dollaria.
Jouduin siis itse ostamaan kirjoituspöytäni.
En saanut lomarahaa kuuteen vuoteen, -
puhumattakaan pitkäaikaisen työntekijän lomasta.
Se ei ole minulle iso juttu, tuskin edes muistan sitä.
Hinta tuntuu pieneltä Jeesuksen palvelemisesta tulevaan iloon nähden.
Jossain vaiheessa jouduin työni lisäksi pesemään ikkunoita.
Sain kaksi dollaria tavallisesta kaupan ikkunasta ja viisi dollaria isosta.
Jynssäsin ikkunoita, jotta saisimme vuokran maksettua, -
jotta pystyimme kiertämään kylissä saarnaamassa ja opettamassa.
Totuus on, että se on pikku juttu. Arvostamme vääriä asioita, -
ja voimme kuvitella välttävämme uskollisuuden hinnan, -
vaikka uskollisuus saisi meidät kohoamaan uusiin mahdollisuuksiin.
Paholainen nostaa uskollisuuden hinnan silmiemme eteen.
Se sokaisee meidät niin, ettemme näe palvelemisesta tulevaa iloa.
Ei anneta sen tapahtua.
Meillä on upea mahdollisuus asettaa Jumala etusijalle elämässämme.
Siitä nouseva ilo voittaa monin verroin mahdollisen hinnan ja tuskan.
Suuri tehtävämme on kirjattu jakeisiin Matt. 28:18―20 ja Mark. 16:15.
Meidän tulee viedä kaikkeen maailmaan ilosanoma Jeesuksesta.
Sanat "kaikkeen maailmaan" voivat tuoda mieleemme ensimmäiseksi -
afrikkalaisheimon, kylän Aasiassa tai saavuttamattoman kansan Andeilla.
Usein kuitenkin on tärkeintä, että otamme Jumalan -
ja sanoman Jeesuksen rakkaudesta omaan maailmaamme.
Kyse on myös oman kaupunkimme eri väestöryhmistä, -
ihmisistä, jotka näyttävät erilaisilta kuin me tai elävät eri tavalla kuin me.
Pidämmekö huolta siitä, että evankeliumi tavoittaa heidätkin?
Jeesus nimittäin rakastaa kaikkia.
"Jokainen, joka huutaa avuksi Herran nimeä, pelastuu."
Se on Jumalalle sydämen asia.
Rukoilen, ettemme olisi niin ennakkoluuloisia, -
että suhtaudumme ihmisiin eri tavoin riippuen siitä, -
ovatko he samanlaisia vai erilaisia kuin me. Jumala ei tee niin.
Raamattu sanoo, ettei Jumalalla ole suosikkeja (vrt. Apt. 10), -
eikä meilläkään tulisi olla.
Se, että joku elää eri tavalla kuin me ei tarkoita, -
että Jumala rakastaisi meitä enemmän kuin häntä.
Evankeliumin sanoma kuuluu aivan kaikille.
Rukoilen, että tietäisimme, ettei kukaan ole meitä parempi -
eikä myöskään huonompi. Kaikki me olemme syntisiä, -
jotka saavat Jeesuksen armon kautta tuntea Jumalan rakkauden.
Ennen kuin kohtasin Jeesuksen, elämälläni ei ollut tarkoitusta.
Kärsin riippuvaisuuksista ja elin vain itseäni varten.
Tullessani seurakuntaan kannoin mukanani valtavaa taakkaa.
Yksi tärkeimmistä asioista, joka auttoi minua muuttumaan, -
olivat tapaamani ihmiset.
He rakastivat minua sellaisena kuin olin ja ymmärsivät tilanteeni.
He eivät yrittäneet muuttaa minua.
Se oli tärkeää, koska kuvittelin, että jos halusin suhteen Jumalaan, -
minun olisi ensin mahduttava tiettyyn muottiin ja muututtava täysin.
He murskasivat tuon kuvitelman.
Aloin kysellä raamattukouluun menemisestä ja aloitin koulun.
Parin kuukauden sisällä ymmärsin, että minulla oli kutsu Herran työhön.
Kolmantena opiskeluvuotena pääsin töihin seurakuntaani, -
enkä ole juuri katsellut taakseni.
Olen saanut kokea upeita tilaisuuksia palvelutyössä.
Yksi hienoimmista asioista on ollut kääntää -
seurakuntamme työtä espanjaksi. Olen taustaltani latino.
Olemme järjestäneet tapahtumia eri puolilla espanjankielistä maailmaa -
niin suurille kansanjoukoille kuin pastoreille ja johtajillekin.
Saimme sähköpostia eräältä nuorelta Etelä-Amerikan syrjäisestä kolkasta.
He ovat laulaneet Hillsongin lauluja, jotka olemme kääntäneet espanjaksi.
Evankeliumin ja Jumalan valtakunnan kieli murtaa kaikki esteet.
Jos Jumala kurkotti puoleeni siellä, missä olin ja tietäen, -
millainen olin, Hän voi taatusti kohdata kenet tahansa.
Otit tien poskesta ja kutsuit omaksesi, heitit pelastusköyden ja kannoit kotiin
Jeesus, haluan vain Sinut.
Katson horisonttiin, ja olet siellä pilven hopeareunuksena, -
joka murtautuu myrskyn läpi. Jeesus, haluan vain Sinut.
Olin haaksirikkoinen myrskyävällä merellä, kunnes pelastit minut.
Asetit jalkani kuivalle maalle.
Kun otteeni irtosi, rakkautesi piti minusta tiukasti kiinni
Pahuuteni ei muuttanut mieltäsi.
Häpeäni ja syyllisyyteni katosivat armoosi.
Otit tien poskesta ja kutsuit omaksesi, heitit pelastusköyden ja kannoit kotiin
Jeesus, haluan vain Sinut.
Katson horisonttiin, ja olet siellä pilven hopeareunuksena...
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Ihmeellinen rakkautesi täyttää sydämeni, ja laulan...
ERIKOISVIERAINA...
Colour-konferenssi 2014: Rauha, valo ja rakkaus
Kiitos paljon seurastasi. Se merkitsee minulle paljon.
Jos haluat, voit lähettää minulle palautetta Twitterissä.
Minusta on mukava kuulla, kuinka ohjelma vaikuttaa ihmisten elämään.
Rukoilen sinun puolestasi, että saisit kokea Jeesuksen rakkauden.
Siunausta ja mahtavaa viikkoa!
Suomennos: Anni Lähteenmäki